Antibiotika PNC 500 a hnačka
Syn (4,5r) dostal na šarlach PNC 500. Už 2deň ho preháňa tak 3-4 denne a sem tam sa sťažuje, že ho bolí bruško.  Probiotika uziva. Pediatrička už má po ordinačných hodinách a ide vikend. Do akej miery je tento vedľajší účinok prosím v poriadku a kedy už spozornieť? Môže to zhoršovať mlieko/vyrobky?
Dobrý deň.
Ďakujeme za Vašu otázku.
Bolesti brucha a hnačka patria medzi časté vedľajšie účinky lieku V PNC. Väčšinou majú ľahký priebeh a vymiznú po skončení liečby. Odporúčam pokračovať v užívaní probiotík, pričom je potrebné zachovávať časový rozostup od antibiotík aspoň 2 hodiny. Pri častom vyprázdňovaní hrozí u detí riziko dehydratácie, preto je potrebné neustále dopĺňať tekutiny. Možné je podať aj prípravok
ORS
, ktorý slúži ako rehydratačná kúra pri hnačkových ochoreniach pre dojčatá od ukončeného 1. týždňa života, pre deti a dospelých.
V prípade, že by sa frekvencia hnačiek zvyšovala, prípadne by sa stav dieťaťa začal zhoršovať, odporúčam vyhľadať lekársku pomoc.
Prajem skorú úľavu od ťažkostí.
S pozdravom
Mgr. Barbora Bičanovská